Publication: Magyar Közlöny
Issue: MK-2007-90 (Year: 2007, Number: 90)
Era: 2004-2010
Section: 1996. évi I. törvény (továbbiakban: Médiatörvény), a jelen
Paragraph Index: 900

2. Általános szabályok 2.1. Jelen Szabályzat a Médiatörvény 2. § (Értelmezõ rendelkezések) alatt felsorolt fogalmi meghatározásait használja. 2.2. A VIDEOKRÓNIKA adásnapján legalább 100 percben szolgáltat közszolgálati mûsorszámokat. 2.3. A reklám tényállításaiért – a tudatos félrevezetés kivételével – a VIDEOKRÓNIKA felelõsséggel nem tartozik. Lelkiismereti, illetõleg világnézeti meggyõzõdést reklám útján a VIDEOKRÓNIKA nem terjeszt, nemzeti ünnepek eseményeirõl, vallási és egyházi szertartásokról készített mûsorszámok közlését közvetlenül megelõzõen és azt követõen reklámot nem közöl. A VIDEOKRÓNIKA híreket közlõ és idõszerû politikai tájékoztató mûsorszámokban rendszeresen szereplõ belsõ és külsõ munkatársai sem képben, sem hangban nem jelenhetnek meg reklámban és politikai hirdetésben. A VIDEOKRÓNIKA burkolt, illetve tudatosan nem észlelhetõ reklámot nem közöl. 2.4. A VIDEOKRÓNIKA választási idõszakban az országgyûlési képviselõk, illetõleg a helyi, területi önkormányzati képviselõk és polgármesterek választásáról, továbbá a kisebbségi önkormányzatok választásáról szóló törvények szabályai szerint tesz közzé politikai hirdetést a mûsorban. Választási idõszakon kívül politikai hirdetést kizárólag a már elrendelt népszavazással összefüggésben közöl. 2.5. A reklám, a közérdekû közlemény a jótékonysági felhívás és politikai hirdetés közzétételének megrendelõje, továbbá az, akinek ezek közzétételéhez érdeke fûzõdik, a VIDEOKRÓNIKA felelõsségét, vagy szabadságát érintõ módon nem befolyásolhatja a mûsor tartalmát, vagy – az idõpont kivételével – mûsorszám idõbeli elhelyezését. A VIDEOKRÓNIKA a közérdekû közlemény, a jótékonysági felhívás és politikai hirdetés tartalmáért felelõsséggel nem tartozik. 2.6. A VIDEOKRÓNIKA nem tesz közzé dohányárut, fegyvert, lõszert, robbanóanyagot, kizárólag orvosi rendelvényre igénybe vehetõ gyógyszert, továbbá gyógyászati eljárást és alkoholtartalmú italt népszerûsítõ, ismertetõ reklámot. A VIDEOKRÓNIKA mûsorszámát nem támogathatja a fõ tevékenysége szerint alkoholtartalmú ital elõállítója vagy forgalmazója. 2.7. A reklám nem szólíthat fel közvetlen formában kiskorúakat, hogy szüleiket vagy más felnõtteket játékok, illetve más áru vagy szolgáltatás vásárlására vagy igénybevételére ösztönözzék. A reklám a tájék tényleges természetét és lehetõségeit illetõen nem lehet félrevezetõ. A reklám nem mutathat gyermekeket erõszakos helyzetben és nem buzdíthat erõszakra. A kiskorúaknak szóló reklám nem építhet a szülõk vagy tanárok iránti bizalomra. 2.8. A mûsorszám támogatóját a közzétételt közvetlenül megelõzõen vagy azt követõen meg kell nevezni. Támogatott mûsorszám nem hívhat fel és nem befolyásolhat a támogató vagy az általa meghatározott harmadik személy üzleti tevékenységének igénybevételére, illetõleg az attól való tartózkodásra. A támogató a közmûsor-szolgáltató felelõsségét, illetve szabadságát érintõ módon a mûsor vagy a támogatott mûsorszám tartalmát vagy mûsorbeli elhelyezését – az idõpont kivételével – nem befolyásolhatja. A VIDEOKRÓNIKA nem tesz közzé – a mûsorelõzetes kivételével – olyan mûsorszámot, amelyben a mûsorszám támogatójának védjegye, megkülönböztetõ jelzése, jelszava megjelenik. A politikai hírmûsorszám nem támogatható. A kizárólag áru vagy szolgáltatás, megrendelésre szakosodott mûsorszolgáltatásra e pont – az elõzõ mondatban foglaltak kivételével nem alkalmazható. Nem támogathat mûsorszámot párt, politikai mozgalom, valamint az a vállalkozás, amely – fõ tevékenysége szerint – e Szabályzat szerint nem reklámozható termékeket állít elõ, nagykereskedelmi forgalomban értékesít, illetõleg ilyen termé- H I V A T A L O S É R T E S Í T Õ 2007/27. szám III. FÕRÉSZ: Hírközlési tevékenység kekkel kapcsolatos szolgáltatást nyújt. Ez a tilalom nem vonatkozik a gyógyszer termék, illetve a gyógyászati eljárás tekintetében érintett vállalkozás neve és védjegye közléséhez kötött támogatásra. A támogató megnevezésében (feltüntetett nevében) párt neve, jelszava, emblémája nem szerepelhet. 2.9. A VIDEOKRÓNIKA különösen köteles a nemzet, a nemzeti, az etnikai, a nyelvi és más kisebbségek méltóságát és alapvetõ érdekeit tiszteletben tartani, nem sértheti más nemzetek méltóságát. A VIDEOKRÓNIKA rendszeresen, átfogóan, elfogulatlanul, hitelesen és pontosan tájékoztat a közérdeklõdésre számot tartó hazai és külföldi eseményekrõl, a vételkörzetében élõk életét jelentõsen befolyásoló eseményekrõl, összefüggésekrõl, vitatott kérdésekrõl, az eseményekrõl alkotott jellemzõ véleményekrõl, az eltérõ véleményeket is beleértve. E feladatok ellátása során gondoskodik a Médiatörvény 137. §-ában nem említett közérdekû közlemények nyilvánosságra hozataláról. A VIDEOKRÓNIKA biztosítja a mûsorszámok és a nézetek sokszínûségének, a kisebbségi álláspontoknak a megjelenítését, a mûsorszámok változatosságával gondoskodik a nézõk széles köre, illetve minél több csoportja érdeklõdésének színvonalas kielégítésérõl. A VIDEOKRÓNIKA különös figyelmet fordít az egyetemes és a nemzeti kulturális örökség értékeinek ápolására, a kulturális sokszínûség érvényesülésére, a kiskorúak testi, lelki és erkölcsi fejlõdését, érdeklõdését szolgáló, ismereteit gazdagító mûsorszámok bemutatására, a vallási és egyházi, továbbá a nemzeti, etnikai és más kisebbségi kultúrák értékeinek megjelenítésére, az életkoruk, szellemi és lelki állapotuk, társadalmi körülményeik következtében súlyosan hátrányos helyzetû csoportok számára fontos információk elérhetõvé tételére, különös tekintettel a gyermeki jogokat ismertetõ, a gyermekek védelmét szolgáló, az igénybe vehetõ szolgáltatásokról tájékoztatást nyújtó mûsorok bemutatására, a térség különbözõ területeinek társadalmi, gazdasági, kulturális életét megjelenítõ mûsorszámok bemutatására. 2.10. A reklám idõtartama egyetlen – bármiként számított – mûsorórában sem haladhatja meg a hat percet. A napi mûsoridõ átlagában számított óránként a reklám idõtartama nem haladhatja meg az öt percet. A reklám idõtartamába a reklámtartalmú képernyõszöveget – kivéve a mûsoridõn kívüli képernyõszöveget – megjelenítése is beleszámít. Reklám csak mûsorszámok – összetett mûsorszámokban az egyes mûsorszámok – között tehetõ közzé. A sport-, és más olyan közvetítésekben, amelyekben természetes szünetek vannak, a reklám a részek között és a szünetekben közzétehetõ. Alkoholtartalmú ital nem reklámozható. A közmûsor-szolgáltató mûsorszámait nem támogathatja a fõ tevékenysége szerint alkoholtartalmú ital elõállítója és forgalmazója. 2.11. Csak az alábbi mûsorszámok támogathatók: vallási és egyházi tartalmú mûsorszámok, mûvészeti és kulturális eseményeket bemutató, közvetítõ mûsorszámok, az életkoruk, testi, szellemi vagy lelki állapotuk, társadalmi körülményeik következtében súlyosan hátrányos helyzetben lévõ csoportok számára készített mûsorszámok. 2.12. A rendszeresen szereplõ belsõ és külsõ munkatársak – a munkavégzésükre irányuló jogviszonyuktól független – sem képben, sem hangban nem jelenhetnek meg közmûsor-szolgáltatónál reklámban, illetve politikai hirdetésben. Az erõszak öncélú alkalmazását követendõ magatartási mintaképet bemutató, illetõleg a szexualitást öncélúan ábrázoló mûsorszámot tilos közzétenni.

Source: https://magyarkozlony.hu/hivatalos-lapok/846f0dfde817f1d30d7cc206a49f45211fe6aed5/dokumentumok/0c7862db11cb3b813d95439e2d3c6fb00e207bcb/letoltes